එහිදී ජනාධිපතිවරයාගේ සහකාර ලේකම්වරයෙකු වන ඩී.එස්. කොඩිකාර වෙත තම ඉල්ලීම් ඉදිරිපත් කළ බවයි පසුව මාධ්‍ය වෙත අදහස් දැක්වූ සම අයිතිය ව්‍යාපාරයේ විධායක කමිටු සාමාජික සංජීව බණ්ඩාර සඳහන් කළේ.මේ අතර, කොළඹ අද පැවති මාධ්‍ය හමුවකදී නව සමසමාජ පක්ෂයේ නායක ආචාර්ය වික්‍රමබාහු කරුණාරත්න කියා සිටියේ උපවාසයේ නිරත දෙමළ රැඳවියන් පිළිබඳව රජයේ අවධානය යොමු නොවුනහොත් තමන්ද සිකුරාදා සිට බන්ධනාගාරයක් ඉදිරිපිට උපවාසයක් ආරම්භ කරන බවයි.එල්.ටී.ටී.ඊ. සැකකරුවන් ඇතුළු ත්‍රස්ත කටයුතු සම්බන්ධයෙන් බන්ධනාගාර ගතව සිටින රැඳවියන් ආහාර වර්ජනය කරමින් ආරම්භ කළ උපවාසය පිළිබඳව අද  කැබිනට් මණ්ඩල රැස්වීමේදී ජනාධිපතිවරයාගේ අවධානය යොමුවී තිබෙනවා.